nibzard/narodne-novine-full-text-markdown huggingface dataset:
## Stopa rasta proizvođačkih cijena industrijskih proizvoda u srpnju 1997. godine

### NN 79/1997 (8.8.1997.), Stopa rasta proizvođačkih cijena industrijskih proizvoda u srpnju 1997. godine

# USTAVNI SUD REPUBLIKE HRVATSKE

Na temelju članka 9. Zakona o porezu na dobit ("Narodne novine" broj
109/93.), Državni zavod za statistiku objavljuje

## **STOPU RASTA**

### **PROIZVOĐAČKIH CIJENA INDUSTRIJSKIH PROIZVODA U SRPNJU 1997. GODINE**

Stopa rasta proizvođačkih cijena industrijskih proizvoda u srpnju 1997.
godine u odnosu na lipanj 1997. godine iznosi: **-0,2**

Klasa: 957-04/97-01/60
Urbroj: 555-05-04-97-60
Zagreb, 1. kolovoza 1997.

Ravnatelj
**mr. sc. Ivan Rusan,** v. r.

Ostalo, NN 79/1997-1404
## Odluka o izmjeni Odluke o sanaciji određenih poduzeća

### NN 81/1997 (12.8.1997.), Odluka o izmjeni Odluke o sanaciji određenih poduzeća

# VLADA REPUBLIKE HRVATSKE

Na temelju članaka 2. i 3. Zakona o sanaciji određenih poduzeća ("Narodne
novine", broj 56/95), Vlada Republike Hrvatske je na sjednici održanoj
7. kolovoza 1997. godine donijela

## **ODLUKU**

### **O IZMJENI ODLUKE O SANACIJI ODREĐENIH PODUZEĆA**

I.

U Odluci o sanaciji određenih poduzeća ("Narodne novine", broj 85/95)
u točki II. u stavku 1. podtočke 2. i 5. mijenjaju se i glase:

"2. Dražen Kurpis, predstavnik Riječke banke d.d., Rijeka

5. Velimir Pavlović, predstavnik Republičkog fonda mirovinskog i invalidskog
osiguranja radnika Hrvatske."

II.

U točki II., stavku 2. podtočke 2., 4. i 5. mijenjaju se i glase:

"2. Dražen Kurpis, predstavnik Riječke banke d.d., Rijeka

4. Slavko Durmiš, predstavnik Državne agencije za osiguranje štednih
uloga i sanaciju banaka, po osnovu potraživanja banaka s područja izvan
Republike Hrvatske,

5. Velimir Pavlović, predstavnik Republičkog fonda mirovinskog i invalidskog
osiguranja radnika Hrvatske."

III.

U točki II., stavku 3. podtočke 2. i 3. mijenjaju se i glase:

"2. Dražen Kurpis, predstavnik Riječke banke d.d., Rijeka

3. Velimir Pavlović, predstavnik Republičkog fonda mirovinskog i invalidskog
osiguranja radnika Hrvatske."

IV.

U točki II. stavku 4. podtočke 2. i 3. mijenjaju se i glase:

"2. Slavko Durmiš, predstavnik Državne agencije za osiguranje štednih
uloga i sanaciju banaka po osnovu potraživanja banaka s područja izvan
Republike Hrvatske

3. Velimir Pavlović, predstavnik Republičkog fonda mirovinskog i invalidskog
osiguranja radnika Hrvatske."

V.

U točki II., stavku 5. podtočke 4. i 6. mijenjaju se i glase:

"4. Slavko Durmiš, predstavnik Državne agencije za osiguranje štednih
uloga i sanaciju banaka, po osnovu potraživanja banaka s područja izvan
Republike Hrvatske

6. Velimir Pavlović, predstavnik Republičkog fonda mirovinskog i invalidskog
osiguranja radnika Hrvatske."

VI.

Ova Odluka stupa na snagu osmog dana od dana objave u "Narodnim novinama".

Klasa: 423-04/95-01/02
Urbroj: 5030116-97-4
Zagreb, 7. kolovoza 1997.

Potpredsjednik
**mr. Borislav Škegro,** v. r.

Odluka, NN 81/1997-1406
## Izmjena općih uvjeta isporuke električne energije

### NN 81/1997 (12.8.1997.), Izmjena općih uvjeta isporuke električne energije

# **VLADA REPUBLIKE HRVATSKE**

Na temelju članka 23. Zakona o elektroprivredi ("Narodne novine", br.
31/90 - pročišćeni tekst, 47/90, 61/91, 26/93 i 78/94), Vlada Republike
Hrvatske je na sjednici održanoj 7. kolovoza 1997. godine donijela

## **IZMJENU**

### **OPĆIH UVJETA ISPORUKE ELEKTRIČNE ENERGIJE**

Članak 1.

U Općim uvjetima isporuke električne energije ("Narodne novine", broj
8/91) članak 14. mijenja se i glasi:

"Članak 14.

Elektroenergetske objekte potrebne za priključenje novih potrošača (opremanje
građevinskog zemljišta), ili za povećanje zakupljene snage već postojećih
potrošača, izgradit će isporučitelj električne energije sredstvima osiguranim
putem doprinosa.

Doprinos za opremanje građevinskog zemljišta priključkom na elektroenergetsku
mrežu uplaćuje se na temelju ugovora s isporučiteljem električne energije,
sukladno Pravilniku o izgradnji elektroenergetskih objekata, putem doprinosa
za priključenje potrošača na elektroenergetsku mrežu Hrvatske elektroprivrede.

Pravilnik o izgradnji elektroenergetskih objekata putem doprinosa radi
priključenja potrošača na elektroenergetsku mrežu Hrvatske elektroprivrede
i Odluku o visini doprinosa donosi Vlada Republike Hrvatske na prijedlog
ministra gospodarstva."

Članak 2.

Ova Izmjena Općih uvjeta stupa na snagu danom objave u "Narodnim novinama".

Klasa: 310-02/93-01/10
Urbroj: 5030105-97-2
Zagreb, 7. kolovoza 1997.

Potpredsjednik
**mr. Borislav Škegro,** v. r.

Ostalo, NN 81/1997-1407
## Stručno-teorijski i praktični dio programa (naukovanje) za zanimanja:

### NN 84/1997 (18.8.1997.), Stručno-teorijski i praktični dio programa (naukovanje) za zanimanja:

# MINISTARSTVO GOSPODARSTVA

Na temelju članka 39. stavka 2. Zakona o obrtu ("Narodne novine", br. 77/93), ministar
gospodarstva, uz prethodno mišljenje Hrvatske obrtničke komore i uz suglasnost ministra prosvjete i športa donosi

**Stručno-teorijski i praktični dio programa (naukovanje) za zanimanja:**

|  |
| --- |
| **[DIMNJAČAR](dodatni/368675.htm)**  **[DRVOTOKAR](dodatni/368676.htm)**  **[GRADITELJ DRVENIH BRODOVA](dodatni/368677.htm)**  **[GRADITELJ METALNIH BRODOVA](dodatni/368678.htm)**  **[GRADITELJ PLASTIČNIH BRODOVA](dodatni/368679.htm)**  **[KLOBUČAR](dodatni/368680.htm)**  **[KLESAR](dodatni/368681.htm)**  **[KOTLAR](dodatni/368682.htm)**  **[KOVAČ](dodatni/368683.htm)**  **[KOZMETIČAR](dodatni/368684.htm)**  **[KROVOPOKRIVAČ](dodatni/368685.htm)**  **[LJEVAČ](dodatni/368686.htm)**  **[MLJEKAR](dodatni/368687.htm)**  **[OBUĆAR](dodatni/368688.htm)**  **[OPTIČAR](dodatni/368689.htm)**  **[PEDIKER](dodatni/368690.htm)**  **[PISMOSLIKAR](dodatni/368691.htm)**  **[PUŠKAR](dodatni/367952.htm)**  **[SLASTIČAR](dodatni/367953.htm)**  **[TAPETAR](dodatni/367954.htm)**  **[URAR](dodatni/367955.htm)**  **[ZLATAR](dodatni/367956.htm)** |

Ostalo, NN 84/1997-1411
## Odluka o osnivanju Konzulata Republike Hrvatske u Dublinu, Irska

### NN 85/1997 (20.8.1997.), Odluka o osnivanju Konzulata Republike Hrvatske u Dublinu, Irska

# PREDSJEDNIK REPUBLIKE HRVATSKE

Na osnovi članka 99. Ustava Republike Hrvatske i članka 17. Zakona o
vanjskim poslovima ("Narodne novine" broj 48/96.), donosim

## **ODLUKU**

### **O OSNIVANJU KONZULATA REPUBLIKE HRVATSKE U DUBLINU, IRSKA**

Osniva se Konzulat Republike Hrvatske u Dublinu, Irska, na čelu s počasnim
konzulom i konzularnim područjem koje obuhvaća cjelokupan teritorij Irske.

Ova Odluka stupa na snagu danom dono{enja.

Broj: 081-97-1247/1
Zagreb, 29. srpnja 1997.

Predsjednik
Republike Hrvatske
**dr. Franjo Tuđman,** v. r.

Odluka, NN 85/1997-1412
## Odluka o imenovanju Gerarda Danahera za počasnog konzula Republike Hrvatske u Irskoj

### NN 85/1997 (20.8.1997.), Odluka o imenovanju Gerarda Danahera za počasnog konzula Republike Hrvatske u Irskoj

# **PREDSJEDNIK REPUBLIKE HRVATSKE**

Na osnovi članka 99. Ustava Republike Hrvatske i članka 24. Zakona o
vanjskim poslovima ("Narodne novine" broj 48/96.), donosim

## **ODLUKU**

kojom se imenuje GERARD DANAHER za počasnog konzula Republike Hrvatske
u Irskoj, sa sjedištem u Dublinu i konzularnim područjem koje obuhvaća
cjelokupan teritorij Irske.

Broj: 081-97-1248/1
Zagreb, 29. srpnja 1997.

Predsjednik
Republike Hrvatske
**dr. Franjo Tuđman,** v. r.

Odluka, NN 85/1997-1413
## Odluka o potvrđivanju izbora Mate Regvara za podžupana Krapinsko-zagorske županije

### NN 85/1997 (20.8.1997.), Odluka o potvrđivanju izbora Mate Regvara za podžupana Krapinsko-zagorske županije

# PREDSJEDNIK REPUBLIKE HRVATSKE

Na osnovi članka 34. Zakona o lokalnoj samoupravi i upravi ("Narodne
novine" broj 90/92., 94/93. i 117/93.), donosim

**ODLUKU**

kojom na prijedlog Vlade Republike Hrvatske, potvrđujem izbor MATE REGVARA
za podžupana Krapinsko-zagorske županije.

Broj: 081-97-1249/1
Zagreb, 29. srpnja 1997.

Predsjednik
Republike Hrvatske
**dr. Franjo Tuđman,** v. r.

Odluka, NN 85/1997-1414
## Pravilnik o izmjenama Pravilnika o postupku za ostvarivanje prava na oslobađanje od plaćanja carine

### NN 85/1997 (20.8.1997.), Pravilnik o izmjenama Pravilnika o postupku za ostvarivanje prava na oslobađanje od plaćanja carine

# **MINISTARSTVO FINANCIJA**

Na temelju članka 32. Carinskog zakona ("Narodne novine", br. 53A/91,
33/92, 106/93 i 92/94), ministar financija donosi

## **PRAVILNIK**

### **O IZMJENAMA PRAVILNIKA O POSTUPKU ZA OSTVARIVANJE PRAVA NA OSLOBAĐANJE OD PLAĆANJA CARINE**

Članak 1.

U članku 9. Pravilnika o postupku za ostvarivanje prava na oslobađanje
od plaćanja carine ("Narodne novine", br. 106/95), u stavku 3. riječi "Ministarstva
gospodarstva", zamjenjuju se riječima "Ministarstva povratka i useljeništva".

Članak 2.

Ovaj Pravilnik stupa na snagu danom objave u "Narodnim novinama".

Klasa: 413-01/95-01/60
Urbroj: 513-02-02/01-97-3
Zagreb, 22. srpnja 1997.

Ministar financija
**mr. Božo Prka,** v. r.

Pravilnik, NN 85/1997-1415
## Rješenje o imenovanju povjerenika Vlade Republike Hrvatske u Gradu Makarskoj

### NN 87/1997 (22.8.1997.), Rješenje o imenovanju povjerenika Vlade Republike Hrvatske u Gradu Makarskoj

# **VLADA REPUBLIKE HRVATSKE**

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i članka
82. stavka 2. Zakona o lokalnoj samoupravi i upravi ("Narodne novine",
br. 90/92, 94/93 i 117/93), Vlada Republike Hrvatske je na sjednici održanoj
21. kolovoza 1997. godine, donijela

## **RJEŠENJE**

### **O IMENOVANJU POVJERENIKA VLADE REPUBLIKE HRVATSKE U GRADU MAKARSKOJ**

1. Za povjerenika Vlade Republike Hrvatske u Gradu Makarskoj imenuje
se Ognjen Radić.

2. Povjerenik Vlade Republike Hrvatske dužan je nastupiti na rad danom
objave ovog Rješenja.

3. Povjerenik Vlade Republike Hrvatske za svoj rad odgovara Vladi Republike
Hrvatske i Ministarstvu uprave.

4. Povjerenik Vlade podnosi izvješće o svom radu Vladi Republike Hrvatske
putem Ministarstva uprave.

5. Ovo Rješenje objavit će se u "Narodnim novinama".

Klasa: 015-01/97-01/05
Urbroj: 50304-97-1
Zagreb, 21. kolovoza 1997.

Predsjednik
**mr. Zlatko Mateša,** v. r.

Rješenje, NN 87/1997-1417
## Rješenje o dopuni Rješenja o određivanju zdravstvenih organizacija za obavljanje zdravstvenih pregleda djelatnika i građana za držanje i nošenje oružja

### NN 87/1997 (22.8.1997.), Rješenje o dopuni Rješenja o određivanju zdravstvenih organizacija za obavljanje zdravstvenih pregleda djelatnika i građana za držanje i nošenje oružja

# **MINISTARSTVO UNUTARNJIH POSLOVA**

Temeljem članka 19. stavka 4. Zakona o oružju (Pročišćeni tekst - "Narodne
novine" br. 46/97.) ministar unutarnjih poslova, uz suglasnost ministra
zdravstva, donosi

## **RJEŠENJE**

### **O DOPUNI RJEŠENJA O ODREĐIVANJU ZDRAVSTVENIH ORGANIZACIJA ZA OBAVLJANJE ZDRAVSTVENIH PREGLEDA DJELATNIKA I GRAĐANA ZA DRŽANJE I NOŠENJE ORUŽJA**

I.

U Rješenju o određivanju zdravstvenih organizacija za obavljanje zdravstvenih
pregleda djelatnika i građana za držanje ili držanje i nošenje oružja ("Narodne
novine" br. 5/93., 16/93., 59/93., 13/94., 95/95., 17/96., 50/96., 54/96.,
67/96., 110/96., 35/97. i 76/97.) u točci I. iza rednog broja 50. dodaju
se brojevi i riječi:

"51. Dom zdravlja Crikvenica."

II.

Ovo rješenje stupa na snagu osmog dana od dana objave u "Narodnim novinama".

Broj: 511-01-42-15182/3-1997.
Zagreb, 7. kolovoza 1997.

Ministar
**Ivan Penić,** v. r.

Rješenje, NN 87/1997-1418
## Ispravak Pravilnika o izradbi, izdavanju i objavi Hrvatskih normi

### NN 87/1997 (22.8.1997.), Ispravak Pravilnika o izradbi, izdavanju i objavi Hrvatskih normi

# MINISTARSTVO UNUTARNJIH POSLOVA

Nakon izvršenog uspoređivanja s izvornim tekstom, utvrđene su tiskarske
pogreške u Pravilniku o izradbi, izdavanju i objavi hrvatskih normi objavljenog
u "Narodnim novinama" br. 74. od 16. srpnja 1997. godine te se daje

## **ISPRAVAK**

### **PRAVILNIKA O IZRADBI, IZDAVANJU I OBJAVI HRVATSKIH NORMI**

U članku 2. iza riječi: "izdavati" treba brisati točku i dodati riječi:
"u određenom razdoblju, način na koji će se one izdavati te rokovi u kojima
će se te norme izdavati.".

Klasa: 011-02/97-01/01
Urbroj: 558-06/1-97-2
Zagreb, 12. kolovoza 1997.

Ravnatelj
Državnog zavoda za normizaciju
i mjeriteljstvo
**dr. sc. Jakša Topić, dipl. ing.,** v. r.

Ostalo, NN 87/1997-1419
## Odluka o davanju ovlasti tvrtki "PPT" d.o.o., Zagreb, za obavljanje poslova razminiranj

### NN 88/1997 (26.8.1997.), Odluka o davanju ovlasti tvrtki "PPT" d.o.o., Zagreb, za obavljanje poslova razminiranj

# VLADA REPUBLIKE HRVATSKE

Na temelju članka 7. stavka 1. Zakona o razminiranju ("Narodne novine",
broj 19/96) i članka 23. stavka 3. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94), Vlada Republike
Hrvatske je na sjednici održanoj 21. kolovoza 1997. godine, donijela

## **ODLUKU**

### **O DAVANJU OVLASTI TVRTKI "PPT" d.o.o., ZAGREB, ZA OBAVLJANJE POSLOVA RAZMINIRANJA**

I.

Tvrtka "PPT" d.o.o., Zagreb, Maretićeva 6, ovlašćuje se za obavljanje
poslova razminiranja područja u Republici Hrvatskoj.

II.

"PPT" d.o.o., Zagreb, može početi obavljati poslove razminiranja nakon
što:

- Vlada Republike Hrvatske dade suglasnost na odredbe Pravilnika o unutarnjem
redu i sistematizaciji radnih mjesta zaposlenika za obavljanje poslova
razminiranja s propisanom stručnom spremom i opisom poslova za svako radno
mjesto razminiranja;

- Ministarstvo unutarnjih poslova utvrdi da je osiguran poslovni prostor
uređen sukladno propisima o posebnim prostornim i tehničkim uvjetima za
smještaj minsko-eksplozivnih naprava i sredstava, te zaštitu od požara,
krađe i drugih nezgoda ili zlouporaba;

- Ministarstvo unutarnjih poslova utvrdi da je sklopljeno s osiguravajućim
društvom skupno životno osiguranje za zaposlenike koji obavljaju poslove
razminiranja.

"PPT" d.o.o., Zagreb, može poslove razminiranja obavljati samo od strane
svojih zaposlenika na određeno ili neodređeno vrijeme (pirotehničara),
kojima je ovlast za obavljanje razminiranja dalo Ministarstvo unutarnjih
poslova.

III.

Ova Odluka objavit će se u "Narodnim novinama".

Klasa: 213-04/97-01/01
Urbroj: 5030107-97-16
Zagreb, 21. kolovoza 1997.

Predsjednik
**mr. Zlatko Mateša,** v. r.

Odluka, NN 88/1997-1420
## Odluka o davanju ovlasti tvrtki "Exbel" p.o., Križ, za obavljanje poslova razminiranj

### NN 88/1997 (26.8.1997.), Odluka o davanju ovlasti tvrtki "Exbel" p.o., Križ, za obavljanje poslova razminiranj

# **VLADA REPUBLIKE HRVATSKE**

Na temelju članka 7. stavka 1. Zakona o razminiranju ("Narodne novine",
broj 19/96) i članka 23. stavka 3. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94), Vlada Republike
Hrvatske je na sjednici održanoj 21. kolovoza 1997. godine, donijela

## **ODLUKU**

### **O DAVANJU OVLASTI TVRTKI "EXBEL" p.o., KRIŽ, ZA OBAVLJANJE POSLOVA RAZMINIRANJA**

I.

Tvrtka "Exbel" p.o., Križ, Gornji Prnjarovec 69, ovlašćuje se za obavljanje
poslova razminiranja područja u Republici Hrvatskoj.

II.

"Exbel" p.o., Križ, može početi obavljati poslove razminiranja nakon
što:

- Vlada Republike Hrvatske dade suglasnost na odredbe Pravilnika o unutarnjem
redu i sistematizaciji radnih mjesta zaposlenika za obavljanje poslova
razminiranja s propisanom stručnom spremom i opisom poslova za svako radno
mjesto razminiranja;

- Ministarstvo unutarnjih poslova utvrdi da je osiguran poslovni prostor
uređen sukladno propisima o posebnim prostornim i tehničkim uvjetima za
smještaj minsko-eksplozivnih naprava i sredstava, te zaštitu od požara,
krađe i drugih nezgoda ili zlouporaba;

- Ministarstvo unutarnjih poslova utvrdi da je sklopljeno s osiguravajućim
društvom skupno životno osiguranje za zaposlenike koji obavljaju poslove
razminiranja.

"Exbel" p.o., Križ, može poslove razminiranja obavljati samo od strane
svojih zaposlenika na određeno ili neodređeno vrijeme (pirotehničara),
kojima je ovlast za obavljanje razminiranja dalo Ministarstvo unutarnjih
poslova.

III.

Ova Odluka objavit će se u "Narodnim novinama".

Klasa: 213-04/97-01/01
Urbroj: 5030107-97-14
Zagreb, 21. kolovoza 1997.

Predsjednik
**mr. Zlatko Mateša,** v. r.

Odluka, NN 88/1997-1421
## Odluka o davanju ovlasti tvrtki "A.B.C.D." d.o.o., Zagreb, za obavljanje poslova razminiranj

### NN 88/1997 (26.8.1997.), Odluka o davanju ovlasti tvrtki "A.B.C.D." d.o.o., Zagreb, za obavljanje poslova razminiranj

# VLADA REPUBLIKE HRVATSKE

Na temelju članka 7. stavka 1. Zakona o razminiranju ("Narodne novine",
broj 19/96) i članka 23. stavka 3. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94), Vlada Republike
Hrvatske je na sjednici održanoj 21. kolovoza 1997. godine, donijela

## **ODLUKU**

### **O DAVANJU OVLASTI TVRTKI "A.B.C.D." d.o.o., ZAGREB, ZA OBAVLJANJE POSLOVA RAZMINIRANJA**

I.

Tvrtka "A.B.C.D." d.o.o., Zagreb, Nikole Gorjanskoga 16, ovlašćuje se
za obavljanje poslova razminiranja područja u Republici Hrvatskoj.

II.

"A.B.C.D." d.o.o., Zagreb, može početi obavljati poslove razminiranja
nakon što:

- Vlada Republike Hrvatske dade suglasnost na odredbe Pravilnika o unutarnjem
redu i sistematizaciji radnih mjesta zaposlenika za obavljanje poslova
razminiranja s propisanom stručnom spremom i opisom poslova za svako radno
mjesto razminiranja;

- Ministarstvo unutarnjih poslova utvrdi da je osiguran poslovni prostor
uređen sukladno propisima o posebnim prostornim i tehničkim uvjetima za
smještaj minsko-eksplozivnih naprava i sredstava, te zaštitu od požara,
krađe i drugih nezgoda ili zlouporaba;

- Ministarstvo unutarnjih poslova utvrdi da je sklopljeno s osiguravajućim
društvom skupno životno osiguranje za zaposlenike koji obavljaju poslove
razminiranja.

"A.B.C.D." d.o.o., Zagreb, može poslove razminiranja obavljati samo
od strane svojih zaposlenika na određeno ili neodređeno vrijeme (pirotehničara),
kojima je ovlast za obavljanje razminiranja dalo Ministarstvo unutarnjih
poslova.

III.

Ova Odluka objavit će se u "Narodnim novinama".

Klasa: 213-04/97-01/01
Urbroj: 5030107-97-18
Zagreb, 21. kolovoza 1997.

Predsjednik
**mr. Zlatko Mateša,** v. r.

Odluka, NN 88/1997-1422
## Odluka o davanju suglasnosti na izdavanje jamstva (garancije) Republike Hrvatske Export Development Corporation iz Ottawe, Kanada, kao sredstva osiguranja za obvezu povrata zajma odobrenog RH Alan d.o

### NN 88/1997 (26.8.1997.), Odluka o davanju suglasnosti na izdavanje jamstva (garancije) Republike Hrvatske Export Development Corporation iz Ottawe, Kanada, kao sredstva osiguranja za obvezu povrata zajma odobrenog RH Alan d.o

# VLADA REPUBLIKE HRVATSKE

Na temelju zaključka Vlade Republike Hrvatske, klasa: 441-03/96-01/20,
urbroj: 5030105-97-1, od 22. kolovoza 1997. godine, te u sklopu ovlaštenja
iz odredbe čl. 7. st. 2. i čl. 10. st. 1. Zakona o kreditnim poslovima
s inozemstvom ("Narodne novine", br. 43. od 31. svibnja 1996.), Ministarstvo
financija Republike Hrvatske donijelo je u ime Vlade Republike Hrvatske,
na osnovi odredbe čl. 7. st. 1. i čl. 10. st. 1. Zakona o kreditnim odnosima
s inozemstvom, u vezi s odredbom čl. 46. st. 1. Zakona o izvršavanju državnog
proračuna Republike Hrvatske za 1997. godinu ("Narodne novine", br. 111
od 31. prosinca 1996.), 22. kolovoza slijedeću

## **ODLUKU**

### **O DAVANJU SUGLASNOSTI NA SKLAPANJE UGOVORA O ZAJMU IZMEĐU PODUZEĆA RH ALAN D.O.O. I EXPORT DEVELOPMENT CORPORATION (EDC), KANADA**

I.

Daje se suglasnost na sklapanje ugovora o zajmu između poduzeća RH ALAN
d.o.o. i Export Development Corporation (EDC), Kanada, na iznos od 18.096,500,00
USD što na dan donošenja ove odluke odgovara kunskoj protuvrijednosti od
118.604.461,00 kn (po tečaju NBH) pod slijedećim uvjetima: ročnost otplate
kredita 14 polugodišnjih obroka, s početkom otplate 6 mjeseci nakon isporuke,
uz promjenjivu kamatu USD LIBOR plus 5/8 od 1% i troškove.

II.

Ovlašćuje se direktor poduzeća RH ALAN d.o.o. da potpiše spomenuti ugovor
i druge prateće ugovore odnosno očitovanja.

III.

Ova odluka stupa na snagu na dan donošenja.

IV.

Odluka će se objaviti u "Narodnim novinama".

Klasa: 402-01/96-01/01
Urbroj: 513-14/97-4
Zagreb, 22. kolovoza 1997.

Zamjenik ministra financija
**Mijo Jukić,** v. r.

Odluka, NN 88/1997-1423
## Naredba o zabrani uvoza u Republiku Hrvatsku i provoza preko teritorija Republike Hrvatske domaćih i divljih svinja i proizvoda podrijetlom od navedenih životinja iz Bugarske - regije Sofia, Vratza, S

### NN 88/1997 (26.8.1997.), Naredba o zabrani uvoza u Republiku Hrvatsku i provoza preko teritorija Republike Hrvatske domaćih i divljih svinja i proizvoda podrijetlom od navedenih životinja iz Bugarske - regije Sofia, Vratza, S

# **MINISTARSTVO POLJOPRIVREDE I ŠUMARSTVA**

Na temelju članka 11. stavka 1. točke 18. Zakona o veterinarstvu ("Narodne
novine", broj 70/97), ministar poljoprivrede i šumarstva donosi

## **NAREDBU**

### **O ZABRANI UVOZA U REPUBLIKU HRVATSKU I PROVOZA PREKO TERITORIJA REPUBLIKE HRVATSKE DOMAĆIH I DIVLJIH SVINJA I PROIZVODA PODRIJETLOM OD NAVEDENIH ŽIVOTINJA IZ BUGARSKE - REGIJE SOFIA, VRATZA, SHUMEN I MONTANA**

I.

Radi sprečavanja unošenja u Republiku Hrvatsku zarazne bolesti klasične
svinjske kuge, zabranjuje se uvoz u Republiku Hrvatsku i provoz preko teritorija
Republike Hrvatske domaćih i divljih svinja i proizvoda podrijetlom od
navedenih životinja iz Bugarske - regije Sofia, Vratza, Shumen i Montana.

Navedena zabrana odnosi se i na pošiljke živih i divljih svinja koje
potječu iz drugih zemalja ako se prevoze preko teritorija Bugarske - regija
Sofia, Vratza, Shumen i Montana.

Zabrana iz točke I. ove naredbe ne odnosi se na proizvode domaćih i
divljih svinja namijenjene ljudskoj prehrani koji su prije ili tijekom
proizvodnje podvrgnuti toplinskoj obradi s postizanjem temperature u središtu
proizvoda od najmanje 700C ili su podvrgnuti toplinskoj obradi u hermetički
zatvorenoj ambalaži sa Fo vrijednosti 3 i više.

II.

Danom stupanja na snagu ove naredbe, prestaje važiti Naredba o zabrani
uvoza u Republiku Hrvatsku i provoza preko teritorija Republike Hrvatske
domaćih i divljih svinja i proizvoda podrijetlom od navedenih životinja
iz Bugarske - regije Sofia i Vratza ("Narodne novine" br. 71/97).

III.

Sva izdana rješenja o veterinarsko-sanitarnim uvjetima za uvoz i provoz
pošiljki iz točke I. ove Naredbe stavljaju se van snage.

IV.

Ova Naredba stupa na snagu danom donošenja.

Klasa: 322-01/97-01/100
Urbroj: 525-01-97-1
Zagreb, 20. kolovoza 1997.

Ministar
poljoprivrede i šumarstva
**mr. Zlatko Dominiković,** v. r.

Naredba, NN 88/1997-1424
## Ispravak Programa Hrvatske garancijske agencije "Start

### NN 88/1997 (26.8.1997.), Ispravak Programa Hrvatske garancijske agencije "Start

# DRŽAVNI ZAVOD ZA NORMIZACIJU I MJERITELJSTVO

Nakon izvršenog uspoređivanja s izvornim tekstom, utvrđena je tiskarska
pogreška u Programu Hrvatske garancijske agencije "Start", objavljenom
u "Narodnim novinama" broj 77 od 29. srpnja 1997. godine, te se daje

## **ISPRAVAK**

### **PROGRAMA HRVATSKE GARANCIJSKE AGENCIJE "START"**

U točci 4.2.2. stavak 2. umjesto iznosa "90.000 kuna" treba stajati
iznos "9.000 kuna".

U točci 4.2.2. u naslovu drugog stupca tabele umjesto riječi "Cijena
konzultantske pomoći" trebaju stajati riječi "Iznos potpore".

Urbroj: 50501-97-709
Zagreb, 26. kolovoza 1997.

Glavni i odgovorni urednik
**Marijan Prus,** v. r.

Ostalo, NN 88/1997-1425
## Odluka o obustavi investicijskih ulaganja u zdravstvenim ustanovama uključenim u mrežu zdravstvene djelatnosti Republike Hrvatske

### NN 89/1997 (27.8.1997.), Odluka o obustavi investicijskih ulaganja u zdravstvenim ustanovama uključenim u mrežu zdravstvene djelatnosti Republike Hrvatske

# **HRVATSKI ZAVOD ZA ZDRAVSTVENO OSIGURANJE**

Na osnovi članka 71. podstavke 1. Zakona o zdravstvenom osiguranju ("Narodne
novine", broj 1/97 - pročišćeni tekst), članka 10. podstavke 8. i članka
13. podstavke 2. Statuta Hrvatskog zavoda za zdravstveno osiguranje ("Narodne
novine", broj 1/94) Upravno vijeće Hrvatskog zavoda za zdravstveno osiguranje
na 33. sjednici održanoj 25. srpnja 1997. donosi

## **ODLUKU**

### **O OBUSTAVI INVESTICIJSKIH ULAGANJA U ZDRAVSTVENIM USTANOVAMA UKLJUČENIM U MREŽU ZDRAVSTVENE DJELATNOSTI REPUBLIKE HRVATSKE**

Članak 1.

Zdravstvene ustanove, koje su uključene u mrežu zdravstvene djelatnosti
na teritoriju Republike Hrvatske, sredstva ostvarena ugovorom s Hrvatskim
zavodom za zdravstveno osiguranje za obavljanje djelatnosti (u daljnjem
tekstu: Zavod) ne mogu koristiti za izgradnju novih i rekonstrukciju postojećih
objekata, te nabavu nove, odnosno zamjenu postojeće medicinske ili nemedicinske
opreme.

Sredstva, koja zdravstvene ustanove ostvare izvan sustava obveznog zdravstvenog
osiguranja, iz sredstava donacija, te na osnovi investicijskih ulaganja
vlasnika zdravstvene ustanove, nisu obuhvaćena utvrđenim ograničenjima,
uz uvjet da se time ne proširuje ugovorena zdravstvena djelatnost iz obveznog
zdravstvenog osiguranja.

Članak 2.

Direktor Zavoda uz suglasnost ministra zdravstva iznimno može donijeti
posebnu odluku o izuzeću od obustave investicijskih ulaganja iz članka
1. stavke 1. ove Odluke.

Zahtjev za izuzeće s obrazloženjem podnosi se direktoru Zavoda.

Članak 3.

Odredbe članka 1. ove Odluke ne primjenjuju se glede ranije započetih
investicijskih ulaganja za koja zdravstvene ustanove posjeduju odobrenja
sukladno ranije vrijedećim odlukama zavoda.

Članak 4.

Stupanjem na snagu ove Odluke prestaje vrijediti Odluka o izgradnji
i investiranju u zdravstvenim ustanovama Republike Hrvatske ("Narodne novine",
broj 33/97) i Odluka o obustavi investicijskih ulaganja u zdravstvenim
ustanovama Republike Hrvatske ("Narodne novine", broj 62/97.).

Članak 5.

Ova Odluka stupa na snagu danom objave u "Narodnim novinama" i vrijedi
do 31. prosinca 1997. godine.

Klasa: 025-04/97-01/60
Urbroj: 338-04-97-1
Zagreb, 25. srpnja 1997.

Predsjednik Upravnog vijeća
Hrvatskog zavoda za
zdravstveno osiguranje
**prim. dr. sc. Mate Ljubičić,** v. r.

Odluka, NN 89/1997-1426
## Odluka o imenovanju sudaca Trgovačkog suda u Rijeci broj ID-72/1997.

### NN 89/1997 (27.8.1997.), Odluka o imenovanju sudaca Trgovačkog suda u Rijeci broj ID-72/1997.

# **DRŽAVNO SUDBENO VIJEĆE**

Na temelju članka 121. stavak 1. Ustava Republike Hrvatske ("Narodne
novine", broj 56/90) i članka 12. stavak 1. alineja 1. Zakona o Državnom
sudbenom vijeću ("Narodne novine", broj 58/93), Državno sudbeno vijeće
na sjednici održanoj 4. srpnja 1997. godine, donijelo je

## **ODLUKU**

### **O IMENOVANJU SUDACA TRGOVAČKOG SUDA U RIJECI**

I.

Za suce *Trgovačkog suda u Rijeci* imenuju se:

1. Ika Mohorović, upravitelj sudskog registra u Trgovačkom sudu u Rijeci,

2. Vlado Skorup, sudac Općinskog suda u Rijeci.

II.

Imenovani suci Trgovačkog suda stupit će na dužnost dana 31. srpnja
1997. godine.

Broj: ID-72/1997.
Zagreb, 4. srpnja 1997.

Predsjednik
Državnog sudbenog vijeća
**Ante Potrebica,** v. r.

Odluka, NN 89/1997-1427
## Odluka o imenovanju sudaca Županijskog suda u Vukovaru broj ID-76/1997.

### NN 89/1997 (27.8.1997.), Odluka o imenovanju sudaca Županijskog suda u Vukovaru broj ID-76/1997.

# DRŽAVNO SUDBENO VIJEĆE

Na temelju članka 121. stavak 1. Ustava Republike Hrvatske ("Narodne
novine", broj 56/90) i članka 12. stavak 1. alineja 1. Zakona o Državnom
sudbenom vijeću ("Narodne novine", broj 58/93), Državno sudbeno vijeće
na sjednici održanoj 14. kolovoza 1997. godine, donijelo je

## **ODLUKU**

### **O IMENOVANJU SUDACA ŽUPANIJSKOG SUDA U VUKOVARU**

I.

Za suce *Županijskog suda u Vukovaru* imenuju se:

1. Branislav Dimitrijević,diplomirani pravnik iz Vukovara,

2. Slavko Teofilović,diplomirani pravnik iz Vukovara.

II.

Imenovani suci Županijskog suda u Vukovaru stupit će na dužnost dana
28. kolovoza 1997. godine

Broj: ID-76/1997.
Zagreb, 14. kolovoza 1997.

Predsjednik
Državnog sudbenog vijeća
**Ante Potrebica,** v. r.

Odluka, NN 89/1997-1428
## Odluka o imenovanju predsjednika Općinskog suda u Labinu broj ID-71/1997.

### NN 89/1997 (27.8.1997.), Odluka o imenovanju predsjednika Općinskog suda u Labinu broj ID-71/1997.

# DRŽAVNO SUDBENO VIJEĆE

Na temelju članka 121. stavak 1. Ustava Republike Hrvatske ("Narodne
novine", broj 56/90) i članka 12. stavak 1. alineja 1. Zakona o Državnom
sudbenom vijeću ("Narodne novine", broj 58/93), Državno sudbeno vijeće
na sjednici održanoj 4. srpnja 1997. godine, donijelo je

## **ODLUKU**

### **O IMENOVANJU PREDSJEDNIKA OPĆINSKOG SUDA U LABINU**

I.

Za predsjednika *Općinskog suda u Labinu* imenuje se:

- Branko Terković,sudski savjetnik u Općinskom sudu u Labinu.

II.

Imenovani predsjednik Općinskog suda u Labinu stupit će na dužnost dana
31. srpnja 1997. godine.

Broj: ID-71/1997.
Zagreb, 4. srpnja 1997.

Predsjednik
Državnog sudbenog vijeća
**Ante Potrebica,** v. r.

Odluka, NN 89/1997-1429
## Odluka o imenovanju sudaca općinskih sudova broj ID-73/1997.

### NN 89/1997 (27.8.1997.), Odluka o imenovanju sudaca općinskih sudova broj ID-73/1997.

# DRŽAVNO SUDBENO VIJEĆE

Na temelju članka 121. stavak 1. Ustava Republike Hrvatske ("Narodne
novine", broj 56/90) i članka 12. stavak 1. alineja 1. Zakona o Državnom
sudbenom vijeću ("Narodne novine", broj 58/93), Državno sudbeno vijeće
na sjednici održanoj 4. srpnja 1997. godine, donijelo je

## **ODLUKU**

### **O IMENOVANJU SUDACA OPĆINSKIH SUDOVA**

I.

Za suca *Općinskog suda u Belom Manastiru* imenuje se:

- Bogdan Penjić, diplomirani pravnik iz Osijeka.

Za suca *Općinskog suda u Ivanić Gradu* imenuje se:

- Zinka Bulka, diplomirana pravnica iz Ivanić Grada.

Za suca *Općinskog suda u Ludbregu* imenuje se:

- Karmen Ošpuh, diplomirana pravnica iz Ludbrega.

Za suca *Općinskog suda u Puli* imenuje se:

- Suzana Korva, sudski savjetnik u Općinskom sudu u Puli.

Za suca *Općinskog suda u Sisku* imenuje se:

- Mihael Kovačić, sudski savjetnik u Općinskom sudu u Sisku.

Za suca *Općinskog suda u Vrbovskom* imenuje se:

- Mima Mrvoš, sudac Općinskog suda u Vrbovskom.

II.

Imenovani suci općinskih sudova stupit će na dužnost dana 31. srpnja
1997. godine.

Broj: ID-73/1997.
Zagreb, 4. srpnja 1997.

Predsjednik
Državnog sudbenog vijeća
**Ante Potrebica,** v. r.

Odluka, NN 89/1997-1430
## Odluka o imenovanju sudaca općinskih sudova broj ID-75/1997.

### NN 89/1997 (27.8.1997.), Odluka o imenovanju sudaca općinskih sudova broj ID-75/1997.

# DRŽAVNO SUDBENO VIJEĆE

Na temelju članka 121. stavak 1. Ustava Republike Hrvatske ("Narodne
novine", broj 56/90) i članka 12. stavak 1. alineja 1. Zakona o Državnom
sudbenom vijeću ("Narodne novine", broj 58/93), Državno sudbeno vijeće
na sjednici održanoj 14. kolovoza 1997. godine, donijelo je

## **ODLUKU**

### **O IMENOVANJU SUDACA OPĆINSKIH SUDOVA**

I.

Za suca *Općinskog suda u Belom Manastiru* imenuje se:

1. Predrag Bertić,diplomirani pravnik iz Belog Manastira.

Za suce *Općinskog suda u Vukovaru* imenuju se:

1. Nikola Bešenski,diplomirani pravnik iz Zagreba,

2. Drago Cimeša,diplomirani pravnik iz Bijelog Brda,

3. Jovanka Mihajlović,diplomirana pravnica iz Vukovara,

4. Andrea Pejnović,diplomirana pravnica iz Zagreba,

5. Mira Rajš,diplomirana pravnica iz Iloka,

6. Marko Rogulja,diplomirani pravnik iz Vukovara.

II.

Imenovani suci općinskih sudova stupit će na dužnost dana 28. kolovoza
1997. godine.

Broj: ID-75/1997.
Zagreb 14. kolovoza 1997.

Predsjednik
Državnog sudbenog vijeća
**Ante Potrebica,** v. r.

Odluka, NN 89/1997-1431
## Odluka o imenovanju županijskog državnog odvjetnika u Županijskom državnom odvjetništvu u Vukovaru

### NN 89/1997 (27.8.1997.), Odluka o imenovanju županijskog državnog odvjetnika u Županijskom državnom odvjetništvu u Vukovaru

# DRŽAVNO SUDBENO VIJEĆE

Na temelju članka 121. stavak 1. Ustava Republike Hrvatske ("Narodne
novine", broj 56/90) i članka 12. stavak 1. alineja 1. Zakona o Državnom
sudbenom vijeću ("Narodne novine", broj 58/93), Državno sudbeno vijeće
na sjednici održanoj 14. kolovoza 1997. godine, donijelo je

## **ODLUKU**

### **O IMENOVANJU ŽUPANIJSKOG DRŽAVNOG ODVJETNIKA U ŽUPANIJSKOM DRŽAVNOM ODVJETNIŠTVU U VUKOVARU**

I.

Za županijskog državnog odvjetnika u *Županijskom državnom odvjetništvu
u Vukovaru* imenuje se:

- Biserka Treneski,diplomirana pravnica iz Osijeka.

II.

Imenovani županijski državni odvjetnik stupit će na dužnost dana 28.
kolovoza 1997. godine.

Broj: ID-78/1997.
Zagreb, 14. kolovoza 1997.

Predsjednik
Državnog sudbenog vijeća
**Ante Potrebica,** v. r.

Odluka, NN 89/1997-1432
## Odluka o imenovanju zamjenika županijskog državnog odvjetnika u Županijskom državnom odvjetništvu u Vukovaru broj ID-79/1997.

### NN 89/1997 (27.8.1997.), Odluka o imenovanju zamjenika županijskog državnog odvjetnika u Županijskom državnom odvjetništvu u Vukovaru broj ID-79/1997.

# DRŽAVNO SUDBENO VIJEĆE

Na temelju članka 121. stavak 1. Ustava Republike Hrvatske ("Narodne
novine", broj 56/90) i članka 12. stavak 1. alineja 1. Zakona o Državnom
sudbenom vijeću ("Narodne novine", broj 58/93), Državno sudbeno vijeće
na sjednici održanoj 14. kolovoza 1997. godine, donijelo je

## **ODLUKU**

### **O IMENOVANJU ZAMJENIKA ŽUPANIJSKOG DRŽAVNOG ODVJETNIKA U ŽUPANIJSKOM DRŽAVNOM ODVJETNIŠTVU U VUKOVARU**

I.

Za zamjenike županijskog državnog odvjetnika u *Županijskom državnom
odvjetništvu u Vukovaru* imenuju se:

1. Miloš Bajić,diplomirani pravnik iz Vukovara,

2. Željko Živković,diplomirani pravnik iz Donje Mahale.

II.

Imenovani zamjenici županijskog državnog odvjetnika stupit će na dužnost
dana 28. kolovoza 1997. godine.

Broj: ID-79/1997.
Zagreb, 14. kolovoza 1997. godine.

Predsjednik
Državnog sudbenog vijeća
**Ante Potrebica,** v. r.

Odluka, NN 89/1997-1433
## Odluka o imenovanju zamjenika općinskih državnih odvjetnika broj ID-80/1997.

### NN 89/1997 (27.8.1997.), Odluka o imenovanju zamjenika općinskih državnih odvjetnika broj ID-80/1997.

# DRŽAVNO SUDBENO VIJEĆE

Na temelju članka 121. stavak 1. Ustava Republike Hrvatske ("Narodne
novine", broj 56/90) i članka 12. stavak 1. alineja 1. Zakona o Državnom
sudbenom vijeću ("Narodne novine", broj 58/93), Državno sudbeno vijeće
na sjednici održanoj 14. kolovoza 1997. godine, donijelo je

## **ODLUKU**

### **O IMENOVANJU ZAMJENIKA OPĆINSKIH DRŽAVNIH ODVJETNIKA**

I.

Za zamjenika općinskog državnog odvjetnika u *Općinskom državnom odvjetništvu
u Belom Manastiru* imenuje se:

- Mirjana Lalić, diplomirana pravnica iz Osijeka,

Za zamjenika općinskog državnog odvjetnika u *Općinskom državnom odvjetništvu
u Vukovaru* imenuje se:

- Branka Tomić, diplomirana pravnica iz Vukovara.

II.

Imenovani zamjenici općinskih državnih odvjetnika stupit će na dužnost
dana 28. kolovoza 1997. godine.

Broj: ID-80/1997.
Zagreb, 14. kolovoza 1997.

Predsjednik
Državnog sudbenog vijeća
**Ante Potrebica,** v. r.

Odluka, NN 89/1997-1434
## Odluka o imenovanju predsjednika Prekršajnog suda u Kaštel Sućurcu broj ID-74/1997.

### NN 89/1997 (27.8.1997.), Odluka o imenovanju predsjednika Prekršajnog suda u Kaštel Sućurcu broj ID-74/1997.

# DRŽAVNO SUDBENO VIJEĆE

Na temelju članka 121. stavak 1. Ustava Republike Hrvatske ("Narodne
novine", broj 56/90) i članka 12. stavak 1. alineja 1. Zakona o Državnom
sudbenom vijeću ("Narodne novine", broj 58/93) a u svezi s člankom 153r.
stavak 1. Zakona o prekršajima ("Narodne novine" br. 2/73, 5/73, 21/74,
9/80, 25/84, 52/87, 27/87, 43/89, 8/90, 41/90, 59/90, 91/92, 22/95, 33/95),
Državno sudbeno vijeće na sjednici održanoj 4. srpnja 1997. godine, donijelo
je

## **ODLUKU**

### **O IMENOVANJU PREDSJEDNIKA PREKRŠAJNOG SUDA U KAŠTEL SUĆURCU**

I.

Za predsjednika *Prekršajnog suda u Kaštel Sućurcu* imenuje se:

- Ante Papić, predsjednik Prekršajnog suda u Kaštel Sućurcu.

II.

Imenovani predsjednik prekršajnog suda stupit će na dužnost dana 31.
srpnja 1997. godine.

Broj: ID-74/1997.
Zagrebu, 4. srpnja 1997.

Predsjednik
Državnog sudbenog vijeća
**Ante Potrebica,** v. r.

Odluka, NN 89/1997-1435
## Odluka o imenovanju sudaca Prekršajnog suda u Belom Manastiru broj ID-77/1997.

### NN 89/1997 (27.8.1997.), Odluka o imenovanju sudaca Prekršajnog suda u Belom Manastiru broj ID-77/1997.

# DRŽAVNO SUDBENO VIJEĆE

Na temelju članka 121. stavak 1. Ustava Republike Hrvatske ("Narodne
novine", broj 56/90) i članka 12. stavak 1. alineja 1. Zakona o Državnom
sudbenom vijeću ("Narodne novine", broj 58/93), a u svezi s člankom 153r.
stavak 1. Zakona o prekršajima ("Narodne novine", broj 2/73, 5/73, 21/74,
9/80, 25/84, 27/87, 52/87, 43/89, 8/90, 41/90, 59/90, 91/92, 22/95, 33/95),
Državno sudbeno vijeće na sjednici održanoj 14. kolovoza 1997. godine,
donijelo je

## **ODLUKU**

### **O IMENOVANJU SUDACA PREKRŠAJNOG SUDA U BELOM MANASTIRU**

I.

Za suce *Prekršajnog suda u Belom Manastiru* imenuju se:

1. Savo Ivančević, diplomirani pravnik iz Belog Manastira,

2. Jagoda Janić, diplomirani pravnik iz Osijeka.

II.

Imenovani suci prekršajnog suda stupit će na dužnost dana 28. kolovoza
1997. godine.

Broj: ID-77/1997.
Zagreb, 14. kolovoza 1997.

Predsjednik
Državnog sudbenog vijeća
**Ante Potrebica,** v. r.

Odluka, NN 89/1997-1436
## Odluka o dodjeli Povelje Republike Hrvatske Viteškom udruženju "Kumpanjija

### NN 90/1997 (28.8.1997.), Odluka o dodjeli Povelje Republike Hrvatske Viteškom udruženju "Kumpanjija

# **PREDSJEDNIK REPUBLIKE HRVATSKE**

Na temelju članka 98. Ustava Republike Hrvatske i članka 2., stavak
1., Zakona o odlikovanjima i priznanjima Republike Hrvatske ("Narodne novine"
broj 20/95.), donosim

## **ODLUKU**

kojom se

### **POVELJA REPUBLIKE HRVATSKE**

dodjeljuje

**Viteškom udruženju "KUMPANJIJA"**

za doprinos promicanju kulturne tradicije Hrvata, a povodom 70. obljetnice
postojanja.

Broj: 01-051-97-19-1/1
Zagreb, 21. srpnja 1997.

Predsjednik
Republike Hrvatske
**dr. Franjo Tuđman,** v. r.

Odluka, NN 90/1997-1437
## Odlukom o davanju suglasnosti na izdavanje jamstva (garancije) Republike Hrvatske Export Development Corporation iz Ottawe, Kanada, kao sredstva osiguranja za obvezu povrata zajma odobrenog RH Alan d.

### NN 90/1997 (28.8.1997.), Odlukom o davanju suglasnosti na izdavanje jamstva (garancije) Republike Hrvatske Export Development Corporation iz Ottawe, Kanada, kao sredstva osiguranja za obvezu povrata zajma odobrenog RH Alan d.

# **MINISTARSTVO FINANCIJA**

Na temelju zaključka Vlade Republike Hrvatske, klasa: 441-03/96-01/20,
urbroj: 5030105-97-1, od 22. kolovoza 1997. godine, te u sklopu ovlaštenja
iz odredbe čl. 7. st. 2. Zakona o kreditnim odnosima s inozemstvom ("Narodne
novine", br. 43 od 31. svibnja 1996.), Ministarstvo financija Republike
Hrvatske donijelo je u ime Vlade Republike Hrvatske, na osnovi odredbe
čl.7. st. 1. Zakona o kreditnim odnosima s inozemstvom, u vezi s odredbom
čl. 46. st. 1. Zakona o izvršavanju državnog proračuna Republike Hrvatske
za 1997. godinu ("Narodne novine", br. 111 od 31. prosinca 1996.), 22.
kolovoza slijedeću

## **ODLUKU**

### **O DAVANJU SUGLASNOSTI NA IZDAVANJE JAMSTVA (GARANCIJE) REPUBLIKE HRVATSKE EXPORT DEVELOPMENT CORPORATION IZ OTTAWE, KANADA, KAO SREDSTVA OSIGURANJA ZA OBVEZU POVRATA ZAJMA ODOBRENOG RH ALAN D.O.O.**

I.

Daje se suglasnost na izdavanje jamstva (garancije) Republike Hrvatske
Export Development Corporation iz Ottawe, Kanada, kao korisniku, u svrhu
osiguranja povrata zajma prema ugovoru o zajmu sklopljenom između Export
Development Corporation i RH Alan d.o.o. iz Zagreba, pod sljedećim uvjetima;
iznos garantne obveze odnosno glavnice zajma do 18,096.500,00 USD, što
na dan donošenja ove odluke odgovara kunskoj protuvrijednosti od 119,476.712,30
kn, uz promjenjivu kamatu USD LIBOR plus 5/8 od 1% i troškove. Ročnost
otplate 14 šestomjesečnih obroka s početkom otplate 6 mjeseci nakon isporuke
zrakoplova koji se kupuje sredstvima zajma.

II.

Jamstvo (garanciju) iz st. I. izdat će u ime Vlade Republike Hrvatske
ministar financija ili njegov zamjenik koji su ovlašteni potpisati i sva
druga očitovanja u svezi te garancije.

III.

Ova odluka stupa na snagu na dan donošenja.

IV.

Odluka će se objaviti u "Narodnim novinama".

Klasa: 402-01/96-01/01
Urbroj: 513-14/97-4
Zagreb, 22. kolovoza 1997.

Ministar financija
**mr. Božo Prka,** v. r.

Odluka, NN 90/1997-1438
## Naredba o zabrani uvoza u Republiku Hrvatsku i provoza preko teritorija Republike Hrvatske ribe, glavonožaca, ljuskavaca (rakova, puževa, školjki i drugih vodenih i suhozemnih životinja s hitinskom il

### NN 90/1997 (28.8.1997.), Naredba o zabrani uvoza u Republiku Hrvatsku i provoza preko teritorija Republike Hrvatske ribe, glavonožaca, ljuskavaca (rakova, puževa, školjki i drugih vodenih i suhozemnih životinja s hitinskom il

# **MINISTARSTVO POLJOPRIVREDE I ŠUMARSTVA**

Na temelju članka 11. stavka 1. točke 18. Zakona o veterinarstvu ("Narodne
novine", broj 70/97), ministar poljoprivrede i šumarstva donosi

## **NAREDBU**

### **O ZABRANI UVOZA U REPUBLIKU HRVATSKU I PROVOZA PREKO TERITORIJA REPUBLIKE HRVATSKE RIBE,GLAVONOŽACA, LJUSKAVACA (RAKOVA, PUŽEVA, ŠKOLJKI I DRUGIH VODENIH I SUHOZEMNIH ŽIVOTINJA S HITINSKOM ILI DRUGOM ČVRSTOM OVOJNICOM) I NJIHOVIH PROIZVODA PODRIJETLOM IZ INDIJE**

I.

Radi sprečavanja unošenja u Republiku Hrvatsku zaraznih bolesti salmoneloze
i kolere, zabranjuje se uvoz u Republiku Hrvatsku i provoz preko teritorija
Republike Hrvatske ribe, glavonožaca, ljuskavaca (rakova, puževa, školjki
i drugih vodenih i suhozemnih životinja s hitinskom ili drugom čvrstom
ovojnicom) i njihovih proizvoda podrijetlom iz Indije.

II.

Sva izdana rješenja o veterinarsko-sanitarnim uvjetima za uvoz i provoz
pošiljki iz točke I. ove Naredbe stavljaju se van snage.

III.

Ova Naredba stupa na snagu danom donošenja.

Klasa: 322-01/97-01/102
Urbroj: 525-01-97-1
Zagreb, 21. kolovoza 1997.

Ministar
poljoprivrede šumarstva
**mr. Zlatko Dominiković,** v. r.

Naredba, NN 90/1997-1439
## Rješenje o odobrenju skraćenog prospekta o izdavanju vrijednosnih papira privatnim izdanjem dioničkom društvu Hrvatska poštanska banka, Zagreb

### NN 91/1997 (29.8.1997.), Rješenje o odobrenju skraćenog prospekta o izdavanju vrijednosnih papira privatnim izdanjem dioničkom društvu Hrvatska poštanska banka, Zagreb

# **KOMISIJA ZA VRIJEDNOSNE PAPIRE REPUBLIKE HRVATSKE**

Temeljem članka 12. stavka 1. točke 2. i članka 19. stavka 2. Zakona
o izdavanju i prometu vrijednosnim papirima ("Narodne novine", broj 107/95.),
Komisija za vrijednosne papire Republike Hrvatske (u daljnjem tekstu: Komisija)
temeljem zahtjeva dioničkog društva HRVATSKA POŠTANSKA BANKA, Zagreb, Jurišićeva
4, od dne 3. srpnja 1997. godine, za odobrenje skraćenog prospekta o izdavanju
vrijednosnih papira privatnim izdanjem, na sjednici održanoj dana 22. srpnja
1997. izdala je

## **RJEŠENJE**

### **O ODOBRENJU SKRAĆENOG PROSPEKTA O IZDAVANJU VRIJEDNOSNIH PAPIRA PRIVATNIM IZDANJEM**

1. Dioničkom društvu HRVATSKA POŠTANSKA BANKA, Zagreb, Jurišićeva 4,
odobrava se skraćeni prospekt o izdavanju IV. emisije 325.000 redovnih
dionica na ime, serije A, u ukupnom iznosu 357.500.000,00 kuna, nominalne
vrijednosti 1.100,00 kuna po dionici te I. emisije 162.500 povlaštenih
dionica na ime, serije B, u ukupnom iznosu 178.750.000,00 kuna, nominalne
vrijednosti 1.100,00 kuna po dionici.

2. Ova odluka će biti objavljena u "Narodnim novinama".

Klasa:UP/I-450-08/97-01/105
Urbroj: 567-01/97-2
Zagreb, 22. srpnja 1997.

Predsjednik Komisije
**Ivica Smiljan,** v. r.

Rješenje, NN 91/1997-1441
## Rješenje o odobrenju skraćenog prospekta o izdavanju vrijednosnih papira privatnim izdanjem dioničkom društvu Jadera, Zadar

### NN 91/1997 (29.8.1997.), Rješenje o odobrenju skraćenog prospekta o izdavanju vrijednosnih papira privatnim izdanjem dioničkom društvu Jadera, Zadar

# KOMISIJA ZA VRIJEDNOSNE PAPIRE REPUBLIKE HRVATSKE

Temeljem članka 12. stavka 1. točke 2. i članka 19. stavka 2. Zakona
o izdavanju i prometu vrijednosnim papirima ("Narodne novine", broj 107/95.),
Komisija za vrijednosne papire Republike Hrvatske (u daljnjem tekstu: Komisija),
povodom zahtjeva dioničkog društva JADERA, Zadar, Vlahe Paljetka 2, od
dne 10. srpnja 1997. godine, za odobrenje skraćenog prospekta o izdavanju
dionica serije "B" privatnim izdanjem, na svojoj sjednici održanoj dana
22. srpnja 1997. godine donijela je

## **RJEŠENJE**

### **O ODOBRENJU SKRAĆENOG PROSPEKTA O IZDAVANJU VRIJEDNOSNIH PAPIRA PRIVATNIM IZDANJEM**

1. Dioničkom društvu JADERA, Zadar, Vlahe Paljetka 2, odobrava se skraćeni
prospekt o izdavanju 2.400 redovnih dionica na ime, serije B, u ukupnom
iznosu 4.320.000,00 kuna, nominalne vrijednosti 1.800,00 kuna po dionici.

2. Ova odluka će biti objavljena u "Narodnim novinama".

Klasa: UP/I-450-08/97-01/109
Urbroj: 567-01/97-2
Zagreb, 22. srpnja 1997.

Predsjednik Komisije
**Ivica Smiljan,** v. r.

Rješenje, NN 91/1997-1442
## Rješenje o odobrenju skraćenog prospekta o izdavanju vrijednosnih papira privatnim izdanjem dioničkom društvu Precizna mehanika, Zagreb

### NN 91/1997 (29.8.1997.), Rješenje o odobrenju skraćenog prospekta o izdavanju vrijednosnih papira privatnim izdanjem dioničkom društvu Precizna mehanika, Zagreb

# KOMISIJA ZA VRIJEDNOSNE PAPIRE REPUBLIKE HRVATSKE

Temeljem članka 12. stavka 1. točke 2. i članka 19. stavka 2. Zakona
o izdavanju i prometu vrijednosnim papirima ("Narodne novine", broj 107/95.),
Komisija za vrijednosne papire Republike Hrvatske (u daljnjem tekstu: Komisija),
temeljem zahtjeva dioničkog društva PRECIZNA MEHANIKA, Zagreb, J. Žerjavića
2, od dne 3. srpnja 1997. godine, za odobrenje skraćenog prospekta o izdavanju
vrijednosnih papira privatnim izdanjem, na sjednici održanoj 24. srpnja
1997. godine, donijela je

## **RJEŠENJE**

### **O ODOBRENJU SKRAĆENOG PROSPEKTA O IZDAVANJU VRIJEDNOSNIH PAPIRA PRIVATNIM IZDANJEM**

1. Dioničkom društvu PRECIZNA MEHANIKA, Zagreb, J. Žerjavića 2, odobrava
se skraćeni prospekt o izdavanju druge emisije 42.000 redovitih dionica
na ime, serije B, u ukupnom iznosu 14.986.020,50 kuna nominalne vrijednosti
356,81 kuna po dionici.

2. Ova odluka će biti objavljena u "Narodnim novinama".

Klasa: UP/I-450-08/97-1/106
Urbroj: 567-01/97-2
Zagreb, 24. srpnja 1997.

Predsjednik Komisije
**Ivica Smiljan,** v. r.

Rješenje, NN 91/1997-1443
## Rješenje o odobrenju skraćenog prospekta o izdavanju vrijednosnih papira privatnim izdanjem dioničkom društvu Drvoambalaža, Zagreb

### NN 91/1997 (29.8.1997.), Rješenje o odobrenju skraćenog prospekta o izdavanju vrijednosnih papira privatnim izdanjem dioničkom društvu Drvoambalaža, Zagreb

# KOMISIJA ZA VRIJEDNOSNE PAPIRE REPUBLIKE HRVATSKE

Temeljem članka 12. stavka 1. točke 2. i članka 19. stavka 2. Zakona
o izdavanju i prometu vrijednosnim papirima ("Narodne novine", broj 107/95.),
Komisija za vrijednosne papire Republike Hrvatske (u daljnjem teksu: Komisija),
temeljem zahjeva dioničkog društva DRVOAMBALAŽA, Zagreb, Koturaška cesta
37, od dne 20. lipnja 1997. godine, za odobrenje skraćenog prospekta o
izdavanju druge emisije dionica privatnim izdanjem, na sjednici održanoj
dana 24. srpnja 1997. godine, donijela je

## **RJEŠENJE**

### **O ODOBRENJU SKRAĆENOG PROSPEKTA O IZDAVANJU VRIJEDNOSNIH PAPIRA PRIVATNIM IZDANJEM**

1. Dioničkom društvu DRVOAMBALAŽA, Zagreb, Koturaška cesta 37, odobrava
se skraćeni prospekt o izdavanju druge emisije 1.200 redovnih dionica na
ime, serije B, u ukupnom iznosu 4.279.355,50 kuna, nominalne vrijednosti
3.566,13 kuna po dionici.

2. Ova odluka će biti objavljena u "Narodnim novinama".

Klasa: UP/I-450-08/97-01/96
Urbroj: 567-01/97-2
Zagreb, 24. srpnja 1997.

Predsjednik Komisije
**Ivica Smiljan,** v. r.

Rješenje, NN 91/1997-1444
## Rješenje o odobrenju za poslovanje društva za upravljanje fondovima Naklice d.o.o. Zagreb

### NN 91/1997 (29.8.1997.), Rješenje o odobrenju za poslovanje društva za upravljanje fondovima Naklice d.o.o. Zagreb

# KOMISIJA ZA VRIJEDNOSNE PAPIRE REPUBLIKE HRVATSKE

Komisija za vrijednosne papire Republike Hrvatske, temeljem odredbi
članka 12. stavka (1) točke 2. Zakona o izdavanju i prometu vrijednosnim
papirima ("Narodne novine", broj 107/95.) i članka 18. stavka (1) Zakona
o investicijskim fondovima ("Narodne novine", broj 107/95.), rješavajući
o zahtjevu društva za upravljanje investicijskim fondovima NAKLICE d.o.o.
Zagreb, Hercegovačka 111, koje zastupa direktor dr. Vladimir Mrčela, za
izdavanje odobrenja za poslovanje, donosi

## **RJEŠENJE**

### **O ODOBRENJU ZA POSLOVANJE DRUŠTVA ZA UPRAVLJANJE FONDOVIMA**

Daje se odobrenje za poslovanje društvu za upravljanje fondovima NAKLICE
d.o.o., Zagreb, Hercegovačka 111, koje je upisano u sudski registar Trgovačkog
suda u Zagrebu s MBS 080152624.

Klasa:UP/I-450-08/97-01/20
Urbroj: 567-02/97-2
Zagreb, 17. srpnja 1997.

Predsjednik Komisije
**Ivica Smiljan,** v. r.

Rješenje, NN 91/1997-1445